Moida surasi

Moida surasi (, nomining maʼnosi — ) — Qurʼonning -surasi. Madiniy suralardan biri,  oyatdan iborat. Bu sura Qurʼonning -sahifasida va -juzida joylashgan. -boʻlib nozil boʻlgan.

 Asosiy maʼnosi 
Qurʼonning eng soʻnggi suralaridan sanaluvchi bu sura Madinada nozil qilingan boʻlib, 120 oyatdan iboratdir. Unda shariat ahkomlari batafsil bayon etilishi bilan birga eʼtiqod mavzusi va ahli kitob haqida ham soʻz yuritiladi. Ushbu surada kishilar oʻrtasidagi aqd (bitim, kelishuv) muomalalari; goʻshti halol boʻlgan hayvonlarni soʻyish masalalari; ov haqidagi hukmlar; haj va umra kabi ibodatlar uchun shart boʻlgan ihrom bayoni; ahli kitoblardan boʻlgan ayollarga uylanish joizligi xususidagi hukmlar; tahorat; oʻgʻrilik, zoʻravonlik va buzgʻunchilik jinoyatlarining jazolari; ichkilik va qimor toʻgʻrisidagi soʻnggi - qatʼiy hukm va shariati islomiyaning yana boshqa koʻpdan koʻp hukm va qonunlari haqida mufassal maʼlumot beriladi.

Bundan tashqari, bu surada bizlarga pand-nasihat va ibrat boʻladigan qissalar hikoya qilinadi. Shunday qissalardan biri Bani Isroilning oʻz paygʻambarlari Muso alayhissalom bilan boʻlgan mojarolari boʻlib, unda yahudiylar iymonsiz va qoʻrqoqliklari sababli paygʻambar soʻziga kirmay, oqibatda qirq yillab choʻl-u sahrolarda sarson-sargardon boʻlib yurganlari aytiladi.

Yana bir qissada esa Odamning ikki farzandi — Qobil va Hobil oʻrtasida boʻlib oʻtgan mujodala — Qobil oʻz birodari Hobilni nohaq oʻldirgani toʻgʻrisida xabar berilib, bu qissa orqali yaxshilik bilan yomonlik oʻrtasidagi doimiy kurash tasvirlanadi. Bu fojia yer yuzidagi nohaq qon toʻkilish fojialarining birinchisi edi.

Yana Iso paygʻambarga berilgan moʻjizalardan biri — osmondan moida (dasturxon) tushgani voqeasi ham borki, suraning "Moida" deb atalishining boisi shudir.

 Manbalar 

Moida surasi  — Oʻzbek tilida